Το θύμα

Το θύμα είναι ελληνική κωμική ταινία του 1969, σε σκηνοθεσία Ντίνου Δημόπουλου και σενάριο Λάκη Μιχαηλίδη. Η παραγωγή έγινε από τη Φίνος Φιλμ. Πρωταγωνιστούν οι: Κώστας Βουτσάς, Ζωζώ Σαπουντζάκη και Αλέκος Τζανετάκος.

Πλοκή
Ο Μιχάλης (Κώστας Βουτσάς), ένας εργατικός χωρικός, αρραβωνιασμένος με τη Σοφούλα (Ελένη Δακορώνια), που εργάζεται σκληρά σε αγελάδες για να μη λείψει τίποτα από τον μικρό του αδελφό, Δημήτρη (Αλέκος Τζανετάκος), που σπουδάζει στην Αθήνα, πηγαίνει στην πρωτεύουσα γιατί ανησυχεί για αυτόν, ενώ συγχρόνως θέλει να κοιτάξει και τη μέση του, που τον πονάει από την πολλή δουλειά. Στην Αθήνα, όμως, ο αδελφός του ζει τη μεγάλη ζωή, ξοδεύοντας τα λεφτά που του στέλνει ο αδελφός του ξενυχτώντας στα μπουζούκια που τραγουδάει η Μπέλα Μπούλα (Ζωζώ Σαπουντζάκη) με τους φίλους του, Ντίνο (Θανάσης Παπαδόπουλος), Ρίτα (Βάσω Βουλγαράκη) και Σούζη (Μαίρη Κυβέλου).

Ο Μιχάλης, φτάνοντας στην Αθήνα, ανακαλύπτει τα ψέματα του αδελφού του, αλλά ο Δημήτρης καταφέρνει να τα "μπαλώσει" λέγοντας πως ο Ανέστης Καλούμπας (Νικήτας Πλατής), ο ιδιοκτήτης του νυχτερινού κέντρου, είναι βιβλιοπώλης. Αργότερα, γνωρίζει την Μπέλα και ξετρελαίνεται μαζί της. Πηγαίνει στο κέντρο που τραγουδάει, κρυφά από τον αδελφό του, και γλεντάει μαζί της ξοδεύοντας πολλά λεφτά. Ο Δημήτρης όμως τους βλέπει και ενημερώνει τον Ντίνο. Ο Μιχάλης συνοδεύει την Μπέλα μέχρι το σπίτι της, αλλά έξω από εκεί, τους βλέπει ο αυστηρός αδελφός της, ο Στρατής (Σπύρος Καλογήρου), που δουλεύει στη λαχαναγορά, και ο Μιχάλης αναγκάζεται να έρθει την επόμενη μέρα και να αρραβωνιαστεί με την Μπέλα. Επίσης, στέλνει τηλεγραφήματα στο χωριό του λέγοντας πως έχει δισκοπάθεια για να καθυστερήσει λίγο ακόμα αναγκάζοντας την Σοφούλα και τον πατέρα της, κυρ-Σωτήρη (Νίκος Πασχαλίδης), να πάνε κοντά του.

Η Μπέλα, όμως, τον βάζει να ξοδεύει πάρα πολλά χρήματα για χατίρι της, μέχρι που του ζητά να πληρώσει για να της ηχογραφήσει δίσκους με τον Μπάμπη Μπαγλάμη (Αθηνόδωρος Προύσαλης) και τον Μήτσο Τόνο (Νίκος Τσούκας). Τότε, ο Δημήτρης αποφασίζει να πάρει την κατάσταση στα χέρια του: ειδοποιεί τον αυστηρό αδελφό της Μπέλας να επέμβει και να συμμαζέψει την Μπέλα την ίδια ώρα που έφτασαν στην Αθήνα και η Σοφούλα με τον πατέρα της. Μετά από όλα αυτά, η Σοφούλα πληγώνεται και φεύγει. Ο Μιχάλης, γυρίζει στο χωριό του με τον Δημήτρη, κάνοντας να πιστέψουν πως ο Μιχάλης έχει όντως δισκοπάθεια και η Σοφούλα τον συγχωρεί. Ο Δημήτρης, έχοντας μυαλό, παίρνει και το πτυχίο του στη Γεωπονική. Στο τέλος, ο Δημήτρης σκάβει στα χωράφια και ο Μιχάλης με την Σοφούλα έχουν αποκτήσει ένα μωρό.

Διανομή
ΗθοποιόςΡόλοςΚώστας ΒουτσάςΜιχάλης Κουτσοπέταλος (αγελαδοτρόφος)Ζωζώ ΣαπουντζάκηΕυλαμπία ("Μπέλα Μπούλα", τραγουδίστρια)Αλέκος ΤζανετάκοςΔημήτρης Κουτσοπέταλος ("Τοτός", αδελφός Μιχάλη)Σπύρος ΚαλογήρουΣτρατής (αδελφός Ευλαμπίας)Αθηνόδωρος ΠρούσαληςΜπάμπης Μπαγλάμης (στέλεχος δισκογραφικής εταιρείας)Νίκος ΤσούκαςΜήτσος Τόνος (στιχουργός δισκογραφικής εταιρείας)Θόδωρος ΝτόβαςΠαντέλας (μπουζουξής)Νικήτας ΠλατήςΑνέστης Καλούμπας (ιδιοκτήτης νυχτερινού κέντρου)Θανάσης ΠαπαδόπουλοςΝτίνος (φίλος Δημήτρη)Μαίρη ΚυβέλουΣούζη (μέλος παρέας του Δημήτρη)Βάσω ΒουλγαράκηΡίτα (μέλος παρέας του Δημήτρη)Νίκος Πασχαλίδηςκυρ. Σωτήρης (πατέρας Σοφούλας)Κόκα ΣτυλιανούΠαρθενόπη (ένοικος πολυκατοικίας)Γκόλφω ΜπίνηΜαριγώ Κουτσοπετάλου (θεία Μιχάλη & Δημήτρη)Ελένη ΔακορώνιαΣοφούλα (αρραβωνιαστικιά Μιχάλη)Κώστας ΠαπαχρήστοςγιατρόςΝίκος ΜπίναςΣταμάτης (αγελαδοτρόφος, βοηθός Μιχάλη)Νίκος ΠότσηςσερβιτόροςΒιολέτα Σούλημητέρα Στρατή & ΕυλαμπίαςΧρήστος ΣτύπαςΒαγγέλας (μπουζουξής)Θάνος ΓραμμένοςΒαγγέλης (θυρωρός πολυκατοικίας)

 Παραγωγή 
Πρόκειται για διασκευή της ταινίας Πατέρα κάτσε φρόνιμα (1967) από τον ίδιο σεναριογράφο, στην οποία πρωταγωνιστούσε ο Λάμπρος Κωνσταντάρας στον ρόλο του πατέρα από την επαρχία.

Η πρεμιέρα της ταινίας πραγματοποιήθηκε στις 24 Φεβρουαρίου 1969.  Κόβοντας 415.319 εισιτήρια, κατατάχθηκε στην 8η θέση ανάμεσα σε 108 ταινίες της ίδιας σεζόν. Κυκλοφόρησε και με τη μορφή DVD στις 7 Φεβρουαρίου 2006. 

 Παραπομπές 

 Εξωτερικοί σύνδεσμοι 

 Το θύμα στη Φίνος Φιλμ

Κατηγορία:Ταινίες του 1969
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 1960
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ντίνου Δημόπουλου
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες παραγωγής Φίνος Φιλμ
Κατηγορία:Ταινίες γυρισμένες στην Ελλάδα